tomron87/hebrew-wikipedia-sentences-corpus huggingface dataset:
לפני שהאירוע שודר בשיטת ה"שלם וצפה", התקיים קרב חושך (קרב שאינו שודר בטלוויזיה), שבו דולף זיגלר (שלווה לקרב על ידי ויקי גררו) ניצח את אלכס ריילי.
האירוע עצמו נפתח בקרב בין אלברטו דל ריו לאלוף הבין יבשתי, קופי קינגסטון, שאינו היה על התואר של האחרון.
בסיום, דל ריו הכריח את קינגסטון להיכנע לתרגיל הקרוס ארמברייקר אשר העניק לו את הניצחון בקרב.
בקרב שבא לאחר מכן, אדג' הגן על אליפות העולם במשקל כבד בקרב תא ההדחות נגד ביג שואו, דרו מקינטייר, קיין, ריי מיסטיריו ווייד בארט.
אדג' ומיסטיריו החלו את הקרב ראשונים כאשר בארט נכנס כמספר השלישי, קיין כמספר הבא, מקינטייר כמספר החמישי וביג שואו כמספר האחרון.
בארט הודח על ידי ביג שואו לאחר שהאחרון ביצע עליו את אגרוף ה-KO שלו.
לאחר שתי דקות, ביג שואו מצא את עצמו מודח בידי קיין לאחר שביצע עליו את מהלך הצ'וקסלאם.
מקינטייר הודח גם הוא על ידי קיין, כשביצע עליו את מהלך הצ'וקסלאם.
אז, קיין הודח על ידי אדג', שביצע עליו את מהלך הספיר.
לאחר מכן, אדג' ומיסטיריו נשארו אחרונים בקרב, כשאדג' ביצע על מיסטיריו את מהלך הספיר, שלא השיג לו את הניצחון בקרב.
מנגד, מיסטיריו ביצע על אדג' את מהלך ה-619 ואת הסלינגשוט ספלאש, כשניסיון ההצמדה שבא לאחר מכן לא צלח.
מיסטיריו ביצע פעם נוספת את מהלך ה-619, ואז טיפס לחבל העליון כדי לקפוץ עליו.
לעומת זאת, אדג' ביצע עליו את מהלך הספיר בעודו באוויר כדי להדיח אותו ולשמור על התואר בהצלחה.
לאחר הקרב, אלברטו דל ריו תקף את אדג', אך כריסטיאן חזר ותקף בתגובה את דל ריו ואף הדף אותו בעזרת מהלך ה-Killswitch.
לאחר מכן, סנטינו מארלה וולדימיר קוזלוב הגנו על אליפות הזוגות של ה-WWE נגד The Corre (הית' סלייטר וג'סטין גבריאל).
בסיום, גבריאל ביצע על קוזלוב את מהלך ה-450 ספלאש כדי לנצח בקרב ולזכות בחגורות האליפות.
בקרב הלפני אחרון, המיז (שלווה לקרב על ידי אלכס ריילי) הגן על אליפות ה-WWE נגד ג'רי לולר.
במהלך הקרב, לולר ביצע על המיז את מהלך ה-Diving Fist Drop, אך בניסיון ההצמדה שבא לאחר מכן, האחרון הניח את רגלו על החבל כדי לעצור את הספירה.
בסיום, המיז ביצע על לולר את מהלך הסיום שלו, הסקול קראשינג פינאלי, כדי לנצח בקרב ולהגן על התואר בהצלחה.
האירוע עצמו נפתח בקרב שלושה נגד שלושה בו התמודדו קופי קינגסטון, ג'ון מוריסון וריי מיסטריו מול המיז, R-טרות' ואלברטו דל ריו (עם ריקרדו רודריגז).
מיסטריו ביצע על R-טרות' את מהלך ה-619 ואחריו את מהלך הסלינגשוט ספלאש כדי להעניק לקבוצתו את הניצחון בקרב.
בקרב שבא לאחר מכן, שיימוס התמודד מול מארק הנרי.
שיימוס ביצע על הנרי את מהלך הסיום שלו, הברוג קיק, כשבתגובה הנרי יצא מהזירה.
הנרי תיקל את שיימוס אל מעבר למעקה הבטיחות.
השופט ספר ספירת עשר שניות לשיימוס, ספירה שנתנה להנרי את הניצחון כתוצאה מספירת חוץ.
לאחר מכן, קלי קלי הגנה על אליפות הדיוות נגד בת' פיניקס.
פיניקס ניסתה לבצע את מהלך הגלאם סלאם על קלי, אך אלופת הדיוות הפכה זאת למהלך הצמדה, שהיה מוצלח והספיק לה כדי לשמור על התואר.
בקרב הבא, וייד בארט התמודד מול דניאל בריאן.
בארט ניצח בקרב לאחר שביצע על בריאן את מהלך הסיום שלו, ה-Wasteland.
בקרב המרכזי של סמאקדאון, כריסטיאן הגן על אליפות העולם במשקל כבד נגד רנדי אורטון בקרב ללא חוקים.
לפני הקרב, כריסטיאן חשף שאדג' יהיה בפינת הזירה שלו, אבל אדג' אמר לכריסטיאן שהוא מאוכזב ממנו ולכן הוא לא יהיה לצידו.
במהלך הקרב, כריסטיאן ניסה לבצע על אורטון את מהלך הסיום של אורטון, ה-RKO על שולחן השדרנים, אך אורטון חמק מכך וביצע במקום את מהלך זה על כריסטיאן.
אלוף העולם במשקל כבד התאושש וביצע על אורטון את מהלך הקילסוויץ' להצמדה שלא הייתה מוצלחת.
בסיום, כריסטיאן ניסה לבצע על אורטון את מהלך סאנסט פליפ מפינת הזירה, אך אורטון הפך זאת למהלך RKO על מדרגות הפלדה ולאחר מכן הצמיד אותו לניצחון, שהקנה לו זכייה בתואר.
בקרב המרכזי של Raw, ג'ון סינה התמודד מול CM פאנק בקרב אשר קבע את אלוף ה-WWE הבלתי מעורער, כאשר טריפל H שימש כשופט המיוחד.
סינה ביצע על פאנק את מהלך האטיטיוד אדג'סטמנט, שלא סייע לו לחלוטין בהשגת הניצחון.
מנגד, פאנק ביצע על סינה את מהלך הסיום שלו, ה-GTS על סינה, כשגם מהלך זה לא היה מוצלח בהצמדה שבאה לאחר מכן.
פאנק ביצע פעם נוספת את מהלך ה-GTS כדי לזכות בתואר, על אף שכף רגלו של סינה הייתה מתחת לחבל התחתון.
בזמן שפאנק חגג את זכייתו באליפות ה-WWE הבלתי מעורערת, קווין נאש חזר בהפתעה ותקף את פאנק עם מהלך הג'קנייף פאוורבומב.
מיד לאחר מכן, אלברטו דל ריו הופיע, ניצל את מצבו של פאנק ופדה את חוזה ה"כסף בבנק" שלו.
דל ריו ביצע על פאנק את מהלך הסטפ אפ אינזגורי אשר הספיק לו כדי לזכות בתואר.
העיתונאי של Wrestling Observer Newsletter, דייב מלצר, דירג את הקרב על אליפות ה-WWE עם 3.5 כוכבים ואת הקרב על אליפות העולם במשקל כבד עם הציון הגבוה ביותר של האירוע, 4 כוכבים.
קרב השלושה נגד שלושה קיבל 3.75 כוכבים, הקרב בין מארק הנרי לשיימוס קיבל 1.5 כוכבים, הקרב על אליפות הדיוות קיבל 2 כוכבים, והקרב בין בארט לבריאן קיבל 3.25 כוכבים.
טריפל H פתח את הפרק העוקב של Raw כדי להתייחס לקרב אליפות ה-WWE בין ג'ון סינה לבין CM פאנק, וכן לאירוע פדיית מזוודת כסף בבנק של אלברטו דל ריו.
האלוף המקסיקני הטרי, שיבש את דברי המנהל, כשהגיב ברצונו לייצג את הרוסטר בכבוד, יושר ותשוקה.
אז, נקבע שדל ריו יגן על התואר מול האלוף לשעבר ריי מיסטריו, בקרב שבו דל ריו שמר על התואר.
לאחר מכן, סינה ציין כי פאנק הרוויח את הזכות להיות אלוף, ודל ריו היה פשוט בר מזל בזכייתו בתואר.
שבוע שלאחר מכן בתוכנית, סינה גבר על פאנק בקרב חוזר אחרי התערבות מצידו של נאש, וכך הוא הפך לטוען לכתר לאירוע לילה של אלופים.
ב-29 באוגוסט בפרק של התוכנית Raw, היה אמור להתקיים קרב בין פאנק לבין נאש, אך בסיום התוכנית, טריפל H שינה את הקרב בכך שהוא הפך אותו לקרב בין CM פאנק לבין עצמו.
אלוף העולם במשקל כבד החדש, רנדי אורטון, פתח את הפרק העוקב של התוכנית סמאקדאון, כשהג'נרל מנג'ר של המותג, תיאודור לונג, הודיע לו שהוא יגן על התואר נגד מנצח קרב באטל רויאל בן עשרים משתתפים, שבו ניצח מארק הנרי.
בשבוע שלאחר מכן, כריסטיאן האשים את אדג' בהפסדו בסאמרסלאם, כשלבסוף נקבע לו קרב חוזר מול אורטון על התואר ב-30 באוגוסט בפרק של התוכנית סמאקדאון, כשסוג הקרב היה קרב כלוב ברזל, שבו אורטון ניצח ושמר על התואר, אך הותקף לאחר הקרב על ידי הנרי.
לאחר מכן, הקרב על האליפות נקבע לאירוע לילה של אלופים.
במרץ 2002, ארגון ה-WWE יזם את חלוקות המותגים, שמטרתן הייתה שיווק עסקי ההיאבקות המקצועית שלה דרך המותגים, שנקראו על שם שתי תוכניות הטלוויזיה המרכזיות שלה, Raw וסמאקדאון.
ב-29 באוגוסט בפרק של תוכנית הדגל Raw, הוכרז כי המתאבקים בתוכניות אלו כבר לא יהיו בלעדיים למותג שלהם.
בעקבות זאת, האליפויות שהיו בלעדיות לכל תוכנית, מעתה היו זמינות לתחרות עבור מתאבקים מכל מותג; צעד זה הוביל לסיום חלוקת המותגים.
בכך, סאמרסלאם 2011 היה אירוע השלם וצפה האחרון שהתרחש תחת חלוקת המותגים הראשונה.
למרות זאת, חלוקת המותגים הוחזרה ביולי 2016, כשסמאקדאון החלה להיות משודרת בשידור חי בימי שלישי.
24:08 8 אלברטו דל ריו ניצח את CM פאנק (א) קרב יחידים על אליפות ה-WWE הבלתי מעורערתקרב זה היה קרב פדיית מזוודת "כסף בבנק" של אלברטו דל ריו.
00:11 (א) - מתייחס למתאבק/מתאבקים שהגיעו לקרב כאלוף/אלופיםD - מציין שהקרב היה קרב חושך (קרב שלא שודר בטלוויזיה)
סאמרסלאם (2025) היה אחד מאירועי השלם וצפה של ארגון ההיאבקות האמריקאי, ה-WWE, ששודר בנטפליקס באופן בין-לאומי ובשירות הזרמת המדיה Peacock ברחבי ארצות הברית.
האירוע כלל את שני המותגים (Raw וסמאקדאון) ונערך ב-2 וב-3 באוגוסט 2025 באצטדיון מטלייף שבאיסט רתרפורד, ניו ג'רזי.
האירוע היה האירוע ה-38 בסדרת אירועי סאמרסלאם.
קארדי בי שימשה כמנחת האירוע.
זוהי הפעם הראשונה שבה אירוע סאמרסלאם התקיים לאורך שני לילות, דבר שהיה שמור רק לאירוע רסלמניה מאז שנת 2020. זהו אירוע השלם וצפה השלישי של הארגון שהתקיים באצטדיון מטלייף, כשהשניים הקודמים היו רסלמניה 29 ורסלמניה 35 אשר התקיימו בשנים 2013 ו-2019, בהתאמה.
בנוסף, זהו אירוע הסאמרסלאם הרביעי שהתקיים בעיר איסט רתרפורד, לאחר האירועים של השנים 1989, 1997 ו-2007.
שלושה עשר קבות התנהלו באירוע.
בקרב המרכזי של הלילה הראשון, CM פאנק ניצח את גונתר וזכה באליפות העולם במשקל כבד, כשלאחר מכן סת' רולינס פדה את מזוודת כסף בבנק שלו על פאנק וזכה באליפות.
עוד ברשימת הקרבות, טיפאני סטרטון ניצחה את ג'ייד קרגיל ושמרה על אליפות הנשים של ה-WWE, כשבקרב הפותח, רומן ריינס וג'יי אוסו ניצחו את ברון ברייקר וברונסון ריד.
בקרב המרכזי של הלילה השני, קודי רודס ניצח את ג'ון סינה בקרב רחוב וזכה באליפות ה-WWE הבלתי מעורערת.
עוד ברשימת הקרבות, דומיניק מיסטריו ניצח את AJ סטיילס ושמר על האליפות הבין-יבשתית, The Wyatt Sicks (דקסטר לומיס וג'ו גייסי) ניצחו בקרב TLC: שולחנות, סולמות וכיסאות משושה ושמרו על אליפות הזוגות של ה-WWE, כשבקרב הפותח, נעמי ניצחה את ריאה ריפלי ואיאו סקיי בקרב משולש ושמרה על אליפות הנשים העולמית.
רגע בולט בלילה השני של האירוע היה החזרה המפתיעה של ברוק לסנר, שנעדר מהארגון מאז סאמרסלאם בשנת 2023.
באירוע לילה של אלופים נערכו קרבות הגמר של טורנירי מלך ומלכת הזירה, כאשר הזוכים קיבלו הזדמנות להתחרות על אליפות העולם של המותג שלהם באירוע סאמרסלאם.
בגמר מלך הזירה ניצח קודי רודס מהמותג סמאקדאון, כשבקרב המרכזי של הערב, ג'ון סינה ניצח את CM פאנק ושמר על אליפות ה-WWE הבלתי מעורערת, ניצחון שאישר את הקרב בין רודס לסינה על התואר באירוע סאמרסלאם.
הקרב היווה קרב חוזר מהקרב המרכזי של הלילה השני של רסלמניה 41, שבו סינה ניצח את רודס באופן שנוי במחלוקת וזכה באליפות.
במהלך טקס חתימת החוזה ב-18 ביולי בפרק של התוכנית סמאקדאון, סינה סירב לחתום על החוזה כדי להימנע מקרב מול רודס באירוע סאמרסלאם.
בעקבות זאת, התפתח עימות פיזי בין השניים, שבסופו רודס החתים את רודס בכוח ואז הוא חשף את האותיות הקטנות, כך שהקרב ביניהם הוא קרב רחוב.
ב-14 ביולי בפרק של התוכנית Raw, התקיים קרב גונטלט אשר קבע את זהות הטוען לכתר לאליפות העולם במשקל כבד, שיתמודד מול גונתר באירוע סאמרסלאם.
בקרב הגונטלט CM פאנק הוא זה שניצח.
גמר טורניר מלכת הזירה באירוע לילה של אלופים נוצח על ידי ג'ייד קרגיל מהמותג סמאקדאון, ניצחון שזיכה את קרגיל לקרב על אליפות הנשים השייכת למותג שלה.
באירוע אבולושן, שהתקיים חודש לאחר מכן, טיפאני סטרטון שמרה על אליפות הנשים של ה-WWE, דבר שאישר כי קרגיל תאתגר את סטרטון לקרב על התואר של האחרונה באירוע סאמרסלאם.
ב-4 ביולי בפרק של התוכנית סמאקדאון, דרו מקינטייר חזר להופיע לראשונה מאז האירוע Saturday Night's Main Event XXXIX וקטע את רנדי אורטון.
מקינטייר לעג לאורטון על כך שלא בעט בראשו של קודי רודס בגמר טורניר מלך הזירה באירוע לילה של אלופים, וטען כי "האגדה של אורטון מתה".
אורטון לא נשאר חייב והשיב לו עם מהלך הסיום שלו, ה-RKO.
בפרק הבא בתוכנית, הזמר ג'לי רול ביצע את שירו "Liar", אך הוא נקטע על ידי לוגאן פול, שלטענתו אף אחד לא רוצה לראות אנשים מבחוץ בארגון ה-WWE.
אורטון הופיע ודרש מפול לכבד את רול, אך מקינטייר הגיע וביצע על אורטון את מהלך הסיום שלו, ה-Claymore.
פול הצטרף לתקיפתו, אך רול התערב וניסה לעצור את פול, שבתגובה הרס את ציוד ההופעה של רול.
בערב שלמחרת במסגרת האירוע Saturday Night's Main Event XL, אורטון, שלווה לקרב על ידי ג'לי רול ניצח את מקינטייר, שלווה לקרב על ידי לוגאן פול.
לאחר הקרב, פול תקף את אורטון, דבר שגרם לרול לתקוף את פול, לעומת זאת, מקינטייר שוב ביצע את מהלך ה-Claymore, הפעם על רול.
מאוחר יותר, רול הצהיר שהוא מעוניין בקרב מול מקינטייר ופול, ואורטון הציע שהקרב ייערך באירוע סאמרסלאם.
לבסוף, קרב הזוגות הוכרז רשמית לאירוע סאמרסלאם.
באירוע אבולושן, נעמי מהמותג סמאקדאון פדתה את מזוודת כסף בבנק שלה במהלך קרב יחידים בין האלופה, איאו סקיי לריאה ריפלי, כשהפכה את הקרב בין השתיים לקרב משולש, שבסיומו זכתה באליפות הנשים העולמית; עקב הזכייה, נעמי הועברה למותג Raw.
לילה לאחר מכן בפרק של התוכנית Raw, סקיי וריפלי קטעו את חגיגות הזכייה של נעמי בדרישה לקרב חוזר על התואר.
בתגובה, הג'נרל מנג'ר של Raw, אדם פירס הודיע כי נעמי תגן על התואר נגד שתיהן בקרב משולש באירוע סאמרסלאם.
באירוע אבולושן, בקי לינץ' ניצחה את ביילי ואת ליירה ואלקיריה בקרב משולש ושמרה על אליפות הנשים הבין-יבשתית של ה-WWE.
לילה לאחר מכן בפרק של התוכנית Raw, ואלקיריה ניצחה את ביילי בקרב שתיים מתוך שלוש הכרעות ובכך הרוויחה קרב חוזר מול לינץ' על התואר שלה באירוע סאמרסלאם.
שבוע לאחר מכן, לינץ' הציעה שהקרב ביניהן יוגדר כ"קרב הזדמנות אחרונה", שלפיו אם ואלקיריה תפסיד, היא לא תוכל להתמודד שוב על תואר זה כל עוד לינץ' תכהן כאלופה.
התניה זו זהה להתניה שהוצבה באירוע כסף בבנק, שבו לינץ' זכתה בתואר על חשבון ואלקיריה.
ואלקיריה נענתה בחיוב לתנאי זה והוסיפה שהקרב ביניהן יהיה קרב ללא פסילות וללא ספירות חוץ על מנת להבטיח מנצחת ברורה, הצעה שלינץ' הסכימה לה.
לאחר שלא הצליחה לזכות באליפות הנשים של ה-WWE ברסלמניה 41, אלכסה בליס ניגשה אליה בהצעה להיות שותפתה.
פלייר סירבה מספר פעמים, אך לבסוף היא הסכימה.
באירוע אבולושן, בליס ופלייר השתתפו בקרב זוגות מרובע על אליפות זוגות הנשים של ה-WWE, שבו האלופות, חברות קבוצת The Judgment Day (ראקל רודריגז ורוקסן פרז) שמרו על חגורות האליפות, למרות שבליס ופלייר לא היו אלו שספגו את ההצמדה.
בפרק העוקב של התוכנית סמאקדאון, פלייר הודיעה כי לאחר שיחה עם הג'נרל מנג'ר של Raw, אדם פירס, שמילא את מקומו של הג'נרל מנג'ר של סמאקדאון, ניק אלדיס באותו הערב, היא ובליס תתמודדנה מול רודריגז ופרז על אליפות זוגות הנשים של ה-WWE באירוע סאמרסלאם.
באירוע לילה של אלופים, סולו סיקואה ניצח את ג'ייקוב פאטו וזכה באליפות ארצות הברית לאחר התערבויות מצד JC מטאו, טונגה לואה שחזר מהיעדרות, וטאלה טונגה, שערך את הופעת הבכורה שלו.
ב-4 ביולי בפרק של התוכנית סמאקדאון, פאטו ביחד עם ג'ימי אוסו ניצחו את מטאו וסיקואה בקרב זוגות, כשפאטו הוא זה שהצמיד לניצחון את סיקואה.
שבועיים לאחר מכן, פאטו נלקח על ידי המשטרה בחשד למעורבות בתאונת דרכים עם חברי קבוצתו של סיקואה (לפי העלילה), אך חזר מאוחר יותר באותו הערב.
לאחר עימות שפרץ בין פאטו לבין קבוצתו של סיקואה, הג'נרל מנג'ר של Raw, אדם פירס, שמילא את מקומו של הג'נרל מנג'ר של סמאקדאון, ניק אלדיס באותו הערב, הודיע כי סיקואה יגן על תוארו מול פאטו בקרב כלוב באירוע סאמרסלאם.
בהמשך הערב, סיקואה עצמו נלקח על ידי המשטרה לאחר שנטען כי ביים את תאונת הדרכים.
דומיניק מיסטריו היה אמור להגן על האליפות הבין-יבשתית שלו מול AJ סטיילס באירוע Night of Champions; עם זאת, בשל פציעה שמיסטריו ספג, הקרב נדחה.
בשבועות שלאחר מכן, מיסטריו המשיך להתחמק מקרב מול סטיילס בטענה שהוא לא קיבל אישור רפואי להתחרות.
מנגד, ב-14 ביולי בפרק של התוכנית Raw, הג'נרל מנג'ר של Raw, אדם פירס הודיע כי בפרק הבא של התוכנית, מיסטריו יעבור בדיקה רפואית נוספת, ואם יאושר שהוא כשיר – הוא יגן על התואר מול סטיילס באירוע סאמרסלאם.
בפרק זה, מיסטריו שוב ניסה להתחמק מהבדיקה, אך פירס הזהיר אותו שאם לא ייבדק, התואר יישלל ממנו.
מאוחר יותר באותו הערב, מיסטריו תקף את סטיילס והצהיר שהוא קיבל אישור רפואי להתחרות, דבר שאישר שהקרב בין השניים יתקיים באירוע הגדול של הקיץ.
בקרב המרכזי של הלילה הראשון של רסלמניה 41, היועץ האישי של רומן ריינס, פול היימן, ליווה את לקוחו לשעבר, CM פאנק לזירה כמחווה על כך שפאנק חבר לריינס באירוע סדרת ההישרדות: WarGames בנובמבר 2024, דבר שלא מצא חן בעיני ריינס.
בניגוד לכך, היימן בגד גם בריינס וגם בפאנק, ובחר לעמוד לצד סת' רולינס, כשבמהלך הקרב הוא עזר לרולינס לנצח.
בפרק הבא של התוכנית Raw, ברון ברייקר הצטרף לברית של רולינס, כשתקף את ריינס, תקיפה שגרמה להיעדרותו של ריינס מן המרקע למספר חודשים.
במהלך היעדרותו, גם ברונסון ריד צורף לקבוצתו של רולינס.
עם זאת, רולינס נפצע בברכו במהלך קרב מול LA נייט באירוע Saturday Night's Main Event XL, שנערך ב-12 ביולי.
יומיים לאחר מכן בפרק של התוכנית Raw, ברייקר וריד תקפו את פאנק ואת בן דודו של ריינס, ג'יי אוסו, לאחר קרב הגונטלט שלהם, לעומת זאת, ריינס ביצע את חזרתו ותקף את השניים.
שבוע לאחר מכן, ריינס התעמת עם היימן על בגידתו, אך הותקף פעם נוספת על ידי ברייקר וריד, כשהפעם ג'יי אוסו נחלץ לעזרתו.
בסרטון שפורסם ב-22 ביולי ברשת החברתית X, ריינס הציע לאוסו לחבור אליו לקרב זוגות מול ברייקר וריד באירוע סאמרסלאם.
אוסו נענב בחיוב להצעתו, והקרב אושר רשמית.
מאז תחילת שנת 2025, קאריון קרוס פתח במשחקים פסיכולוגיים עם סמי זיין, מתוך אמונה שהאחרון הוא שקרן ואינו האדם הטוב שהוא מציג את עצמו ככזה בשל עברו כדמות רעה.
המתיחות ביניהם הגיעה לשיאה באירוע לילה של אלופים, שבו זיין גבר על קרוס.
בפרק העוקב של התוכנית Raw, קרוס תקף את זיין בעזרת מקל ברזל, דבר שעלה לזיין בהפסד בקרב זוגות.
שבוע לאחר מכן, קרוס המשיך במתקפה על זיין וניסה להכות אותו שוב בעזרת אותו מקל, אך נבלם על ידי הג'נרל מנג'ר Raw, אדם פירס ומספר אנשי צוות של WWE, דבר שגרם לזיין להפסיד בקרב נוסף.
ב-21 ביולי, קרוס הצליח לנצח את זיין לאחר שהוא תקף אותו פעם נוספת עם המקל.
ב-25 ביולי, במהלך אירוע חשיפת רשימת הקרבות של סאמרסלאם, הוכרז כי השניים יתמודדו בקרב חוזר באירוע סאמרסלאם.
בתוכנית Raw האחרונה לפני קיום האירוע, המתאבקים הסכימו ביניהם כי אם קרוס ינצח, זיין ייאלץ להודות שקרוס צדק לגביו; אך אם זיין ינצח, קרוס ייאלץ להודות שטעה.
שבוע לאחר מכן, ה-Wyatt Sicks המשיכו למקד את ההתקפות שלהם במחלקת הזוגות ותקפו שוב את פרקסיום והסטריט פרופיטס, כשהפעם תקפו גם את מוטור סיטי מאשין גאנס (אלכס שלי וכריס סייבן) והצמד DIY# (ג'וני גרגאנו ותומאסו צ'אמפה).
ב-13 ביוני, לומיס וגייסי ניצחו את מוטור סיטי מאשין גאנס וכתוצאה מכך קיבלו הזדמנות להתמודד על תואר הזוגות שבועיים לאחר מכן; עם זאת, הקרב הסתיים שוב ללא הכרעה לאחר שכל הקבוצות שהוזכרו בנוסף ללוס גרזאס (אנחל וברטו), התערבו.
ב-4 ביולי בפרק של התוכנית סמאקדאון, ה-Wyatt Sicks ניצחו את פורד, גרגאנו, סייבן וברטו בקרב זוגות מרובע, ובעקבות זאת הרוויחו הזדמנות נוספת על האליפות בשבוע שלאחר מכן.
בקרב האליפות, לומיס וגייסי ניצחו את הסטריט פרופיטס וכתוצאה מכך זכו באליפות הזוגות של ה-WWE, למורת רוחן של שאר הקבוצות שניסו למנוע מהתארים לעבור לידי ה-Wyatt Sicks.
בשבוע שאחריו, הצמד החדש, אנדרדה וריי פיניקס ניצח את DIY#, מוטור סיטי מאשין גאנס ופרקסיום בקרב זוגות מרובע וכתוצאה מכך השניים הפכו לטוענים לכתר.
קרב זה בינם לבין לומיס וגייסי הסתיים פעם נוספת ללא הכרעה לאחר שניקי קרוס משכה את השופט מהזירה במהלך ניסיון הצמדה.
בעקבות קטטה המונית שפרצה בין ה-Wyatt Sicks, אנדרדה ופיניקס, DIY#, פרקסיום, מוטור סיטי מאשין גאנס והסטריט פרופיטס, הג'נרל מנג'ר של סמאקדאון, ניק אלדיס הודיע כי באירוע סאמרסלאם, ה-Wyatt Sicks יגנו על אליפות הזוגות של WWE מול חמשת הצמדים האחרים בקרב קרב TLC: שולחנות, סולמות וכיסאות משושה.
+ אישיויות אחרות על המסך (לילה 1) תפקיד: שם:מנחהקארדי ביצוות השידור באנגליתמייקל קולוייד בארטצוות השידור בספרדיתמרסלו רודריגזג'רי סוטוכרוזהאלישה טיילורשופטיםשון בנטג'סיקה קארדפני לאשוןצ'אד פטוןריאן טראןרוד זאפאטהמראייניםקת'י קליביירון סקסטוןפאנל לפני האירועג'קי רדמונדג'ו טסיטורהביג איפיטר רוזנברג
הלילה הראשון של סאמרסלאם נפתח עם קארדי בי שהלהיבה את הקהל.
האירוע עצמו נפתח בקרב זוגות בין רומן ריינס וג'יי אוסו לברון ברייקר וברונסון ריד (שלווה לקרב על ידי פול היימן).
ברייקר וריד ניצלו את האגרסיביות שלהם כדי לשלוט בחלק הראשון של הקרב.
ריינס הצליח להחזיר את השליטה בקרב כאשר ביצע על ברייקר את מהלך הספיר על מעקה הבטיחות.
כשריד ניסה לבצע את מהלך הסיום שלו, הצונאמי, ריינס ביצע עליו את מהלך אגרוף הסופרמן.
ריינס ואוסו שיתפו יחדיו פעולה, כשביצעו על ריד את מהלך ה-1D, אך ברייקר הגיע בזמן כדי לעצור את ניסיון ההצמדה.
בסיום, כשברייקר ניסה לבצע על אוסו מהלך ספיר משלו, ריינס הזיז את אוסו מן הדרך וספג במקומו את המתקפה.
אוסו ניצל את המתרחש, כשביצע על ריד את מהלכי הספיר והאוסו ספלאש, שהספיקו לו כדי להשיג את הניצחון בקרב.
אז, ראקל רודריגז ורוקסן פרז הגנו על אליפות זוגות הנשים של ה-WWE נגד שארלוט פלייר ואלכסה בליס.
במהלך הקרב, פלייר ביצעה על רודריגז את מהלך ההכנעה שלה, הפיגר אייט לג לוק, ובליס ניסתה להכות את רודריגז, שהצליחה לזוז בזמן, דבר שגרם לבליס להתנגש בטעות בפלייר.
רודריגז ביצעה על פלייר את מהלך הסיום שלה, הטחאנה בומב, כאשר פרז ביצעה עליה את מהלך הפופ רוקס, אך בליס הייתה שם כדי לעצור את ניסיון ההצמדה עם מהלך הבלוקבסטר.
בסיום, פלייר ביצעה על רודריגז את מהלך הביג בוט ולאחר מכן בליס ביצעה את מהלך האחות אביגיל, מהלכים אשר הספיקו לבליס להצמיד את רודריגז לניצחון, שהקנה לשתיים את הזכייה בחגורות האליפות.
בקרב שבא לאחר מכן, קאריון קרוס (שלווה לקרב על ידי סקרלט) התמודד מול סמי זיין.
במהלך הקרב, זיין ביצע על קרוס את מהלך ה-Blue Thunder Bomb.
סקרלט הניחה את מקל הברזל של קרוס לצד רגלו של זיין, כאשר האחרון אחז בו והיה מוכן להכות בעזרתו את קרוס, הוא סירב לכך, דבר שאיפשר לקרוס לבצע ניסיון הצמדה, שלא צלח.
זיין הצליח לנצל את ההתרחשות לטובתו כשביצע את מהלך האקספלודר סופלקס ולאחר מכן את מהלך הסיום שלו, ה-Helluva Kick, שהספיקו לו על מנת לנצח בקרב.
בקרב הרביעי, טיפאני סטרטון הגנה על אליפות הנשים של ה-WWE נגד ג'ייד קרגיל.
במהלך הקרב, ג'ייד ביצעה על האלופה את מהלך הסיום שלה, ה-Jaded, שבתגובה הניחה את רגלה על חבל הזירה האמצעי, דבר שגרם לניסיון ההצמדה להיעצר.
בסיום, כשקרגיל ניסתה לבצע פעם נוספת את מהלך ה-Jaded, הפעם מחבל הזירה העליון, סטרטון הפכה את קרגיל וביצעה עליה את מהלך הסיום שלה, הפריטייסט מונסולט אוור, שבעזרתו ניצחה בקרב והגנה על התואר בהצלחה.
בקרב הלפני אחרון, ג'לי רול ורנדי אורטון התמודדו בקרב זוגות מול דרו מקינטייר ולוגאן פול.
במהלך הקרב, פול ביצע על רול את מהלך הפרוג ספלאש מחבל הזירה העליון על שולחן השדרנים.
פול ומקינטייר נטלו את השליטה בקרב, כשבודדו את אורטון, אך האחרון הצליח להדוף את המתקפות שלהם והכניס לקרב את רול.
בסיום, אורטון ביצע על מקינטייר את מהלך הסיום שלו, ה-RKO, לפני שהושלך לעמוד הזירה על ידי פול, שהצמיד את רול לאחר שביצע עליו מהלך פרוג ספלאש נוסף, מהלך שהקנה לו ולמקינטייר את הניצחון.
בקרב המרכזי, גונתר הגן על אליפות העולם במשקל כבד מול CM פאנק.
לאחר שפאנק ביצע על גונתר כמה מהמהלכים המזוהים עם האחרון, גונתר ביצע על הטוען לכתר את מהלך הפאוורבומב, שהמשיך לניסיון הצמדה, שכמעט הסתיים בניצחון.
פאנק ניסה לקפוץ מהחבל העליון עם מרפק, אך גונתר הכה אותו וביצע עליו את מהלך הספלאש מהחבל העליון.
פאנק ניסה לבצע את מהלך הסיום שלו, ה-Go To Sleep, אך אלוף העולם ניטרל זאת וביצע את מהלכי הפאוורבומב, דרופ קיק ופאוורבומב נוסף שלא הספיקו לו בניסיון ההצמדה שבא לאחר מכן.
בזמן שגונתר התרברב בפני הקהל על שולחן השדרנים, פאנק הפיל אותו משולחן השדרנים, דבר שגרם לו לדמם בפניו.
פאנק ניסה שוב לבצע את מהלך ה-GTS, אך גונתר הפך זאת למהלך חניקת הסליפר הולד.
פאנק יצא מאחיזה זו וביצע עליו פעמיים את מהלך ה-GTS ולאחר מכן הצמיד אותו לניצחון אשר הקנה לו זכייה בתואר.
לאחר הקרב, מחזיק מזוודת כסף בבנק, סת' רולינס, הגיע יחד עם פול היימן כשהוא על קביים.
כשרולינס היה נראה שהוא נמצא באזור רק כדי להזכיר לפאנק שהוא המחזיק במזוודה ואף עשה את דרכו בחזרה אל מאחורי הקלעים, הוא עצר, זרק את הקביים לצדדים, הסיר את המקבע ברגלו ורץ לזירה.
פאנק ניסה לבצע עליו את מהלך ה-GTS, אך רולינס הצליח להדוף אותו ולתקוף את פאנק עם המזוודה.
מיד לאחר מכן, רולינס מימש את החוזה, ביצע על פאנק את מהלך הסיום שלו, הסטומפ, הצמיד אותו וזכה באליפות בפעם השנייה בקריירה שלו.
רולינס חגג את הזכייה יחד עם היימן, ברון ברייקר וברונסון ריד.
לאחר הקרב, הפרשנים כינו את מהלך זה כ"תרמית המאה".
+ אישיויות אחרות על המסך (לילה 2) תפקיד: שם:מנחהקארדי ביצוות השידור באנגליתמייקל קולוייד בארטצוות השידור בספרדיתמרסלו רודריגזג'רי סוטוכרוזהאלישה טיילורשופטיםדנילו אנפיביוג'סיקה קארדן אנגלרדפני לאשוןאדי אורנגוריאן טראןמראייניםקת'י קליביירון סקסטוןפאנל לפני האירועג'קי רדמונדג'ו טסיטורהביג איפיטר רוזנברג
הלילה השני של סאמרסלאם נפתח עם צמד זמרות הקאנטרי, טייגירלילי גולד, ששרו את השיר "God Bless America".
טריפל H יצא החוצה והלהיב את הקהל.
האירוע עצמו נפתח בקרב שבו נעמי הגנה על אליפות הנשים העולמית נגד ריאה ריפלי ואיאו סקיי.
סקיי ביצעה על אלופת הנשים את מהלך ה-619, כשלאחר מכן ריפלי המשיכה את המתקפה וביצעה עליה את מהלך הג'רמן סופלקס.
ריפלי המשיכה בדומיננטיות שלה וביצעה על סקיי את מהלכי ה-Razor's Edge והפאוורבומב, אך נעמי הגיעה בזמן והשליכה את ריפלי מחוץ לזירה.
סקיי ביצעה על המתחרות האחרות את מהלך המונסולט.
כשריפלי ניסתה לבצע את מהלך ה-Avalanche Riptide מהחבל העליון, נעמי הפכה את ריפלי, זרקה אותה אל המזרן וביצעה עליה את מהלך הספליט-לגד מונסולט.
סקיי ביצעה על ריפלי מהלך מונסולט נוסף, ונעמי על סקיי את מהלך הפול נלסון בומב, שלא הספיק לה כדי לנצח.
ריפלי ביצעה על האלופה את מהלך הסיום שלה, ה-Riptide, אך סקיי הייתה שם על מנת לעצור את ניסיון ההצמדה שבא לאחר מכן.
בסיום, כשריפלי ביצעה על סקיי את מהלך ה-Avalanche Riptide, נעמי ניצלה זאת לטובתה והצמידה את ריפלי בזריזות לניצחון, שהקנה לה הגנה מוצלחת על התואר.
אז, The Wyatt Sicks (דקסטר לומיס וג'ו גייסי) הגנו על אליפות הזוגות של ה-WWE נגד אנדרדה וריי פיניקס, DIY# (ג'וני גרגאנו ותומאסו צ'אמפה), פרקסיום (אקסיום וניית'ן פרייזר), מוטור סיטי מאשין גאנס (אלכס שלי וכריס סייבן), והסטריט פרופיטס (אנג'לו דוקינס ומונטז פורד) בקרב TLC: שולחנות, סולמות וכיסאות משושה.
במהלך הקרב היו התערבויות של קנדיס לאריי, בי-פאב, ניקי קרוס, אריק רואן והדוד האודי.
בסיום, כשפיניקס היה בראש הסולם, לומיס הכה אותו בעזרת כיסא, ואז הוא וגייסי ביצעו עליו את מהלך הסופלקס-פאוורבומב.
לאחר מכן, גייסי עלה במעלה הסולם, התיר את חגורות האליפות, מעשה שזיכה את קבוצתו בניצחון והגנה מוצלחת על התואר.
בקרב שבא לאחר מכן, בקי לינץ' הגנה על אליפות הנשים הבין-יבשתית של ה-WWE נגד ליירה ואלקיריה בקרב ללא פסילות וללא ספירות חוץ.
במהלך הקרב, לינץ' אזקה את ידיה של ואלקיריה בעזרת אזיקון.
הטוענת לכתר עשתה את דרכה אל מתחת לזירה וכשיצאה משם, קשרי ידיה הותרו.
כשלינץ' ניסתה לבצע את מהלך המנהנדל סלאם ממדרגות הזירה, ואלקיריה הפכה זאת למהלך משלה, הנייטווינג.
בתוך הזירה, לינץ' הצליחה לבצע הפעם את מהלך המנהנדל סלאם אל תוך שני כיסאות.
לינץ' ניסתה לתקוף את ואלקיריה בעזרת לום, אך ביילי הגיע מאחוריה וזרקה את האמצעי מידיה.
כשביילי ולינץ' נאבקו זו בזו, ואלקיריה ביצעה על לינץ' לג דרופ מהחבל העליון אל תוך אחד השולחנות מחוץ לזירה.
בסיום, ביילי הייתה בדרכה לתקוף את לינץ' בעזרת שרשרת, אך באופן בלתי מכוון פגעה בוואלקיריה במקום.
לינץ' ניצלה זאת והצמידה אותה לניצחון לאחר שביצעה עליה את מהלך המנהנדל סלאם על מנת לרשום הגנה מוצלחת על התואר.
הפסד זה של ואלקיריה מנע ממנה לאתגר שוב על אליפות זו כל עוד לינץ' מחזיקה בה.
בקרב הרביעי, סולו סיקואה הגן על אליפות ארצות הברית נגד ג'ייקוב פאטו בקרב כלוב.
טונגה לואה, JC מטאו וטאלה טונגה הגיעו והקיפו את מתחם הזירה.
ג'ימי אוסו הגיע כדי לאזן במעט את מאזן הכוחות, כשביצע על לואה ומטאו את מהלך הסופרקיק, עד שטאלה טונגה השליך אותו אל שולחן השדרנים.
סיקואה ניצל את המתרחש לטובתו, כשביצע על פאטו את מהלך הסמואן ספייק, שלא הספיק לו כדי להכריע את הקרב.
בסיום, טאלה אזק את פאטו לכלוב, אך האחרון הצליח להתיר את כבלי האזיקים.
כשפאטו עצר את סיקואה להימלט מן הכלוב, טאלה הטיח את דלת הכלוב בראשו של פאטו, דבר שאיפשר לסיקואה לצאת בביטחה משער הכלוב ולהגן על חגורת האליפות שלו בהצלחה.
בקרב הלפני אחרון, דומיניק מיסטריו הגן על האליפות הבין-יבשתית נגד AJ סטיילס.
סטיילס ניסה לבצע את מהלך הפרוג ספלאש, אך מיסטריו הרים את רגליו.
אז, סטיילס ביצע על האלוף הבין-יבשתי את מהלך ההכנעה שלו, ה"קאלף קראשר", שהגיע עד לחבלי הזירה על מנת להפסיק את ההכנעה.
מיסטריו זרק כיסא אל סטיילס לפני שנפל אל המזרן, השופט היה בדרכו לסיים את הקרב, לעומת זאת, סטיילס ומיסטריו עמדו על רגליהם בזמן.
בסיום, כשסטיילס ניסה לבצע פעם נוספת את מהלך ה"קאלף קראשר", מיסטריו התחמק מכך, כשהנעל שלו יצאה ממקומה.
מיסטריו הכה את הטוען לכתר עם אותה הנעל ולאחר מכן ביצע עליו את מהלך הפרוג ספלאש כדי להשיג את הניצחון בקרב ולשמור על התואר.
לפני הקרב המרכזי, סטפני מקמהן הגיעה על מנת להכריז על כמות צופים של 60,561 באצטדיון.
בקרב המרכזי, ג'ון סינה הגן על אליפות ה-WWE הבלתי מעורערת נגד קודי רודס.
בתחילת הקרב, סינה לקח את הקביים של הכדורסלן, טייריס הליברטון, שהיה נמצא בשורה הראשונה בקהל והכה את רודס בעזרתם.
סינה ניסה לבצע את מהלך הסיום שלו, האטיטיוד אדג'סטמנט, אך רודס חמק מכך והטיח את סינה על המדרגות.
השניים תקפו אחד את השני עם כיסאות.
סינה ניסה שוב להשתמש במהלך האטיטיוד אדג'סטמנט, אך רודס הפך זאת למהלך הקודי קאטר לניסיון הצמדה שלא צלח.
לבסוף, סינה הצליח לבצע את האטיטיוד אדג'סטמנט, אך רודס התאושש עם מהלך מונסולט ודיזסטר קיק, שגם הם לא הספיקו בהשגת הניצחון.
רודס ביצע מהלך קודי קאטר נוסף, לעומת זאת, סינה הגיב בביצוע מהלך אטיטיוד אדג'סטמנט נוסף.
סינה המשיך בשליטה בקרב, כשביצע את מהלך ההכנעה שלו, ה-STF, אך רודס הצליח לזחול החוצה מהזירה ולהשתחרר מהאחיזה.
סינה חבט בראשו של רודס עם מיקרופון ולאחר מכן ביצע עליו את מהלך ה-Code Red על ריצפת הזירה.
אז, סינה ביצע את מהלך הסיום שלו על שולחן השדרנים, אך ההצמדה שבאה אחריה הסתיימה רק בספירת שתיים.
רודס ביצע על סינה את מהלך הסיום שלו, הקרוס רודס לניסיון הצמדה קרוב מאוד.
סינה התאושש מהמהלך וביצע קפיצת לג דרופ מהחבל העליון ולאחריו הגיע מהלך אטיטיוד אדג'סטמנט נוסף, אבל רודס שוב שרד וסירב לוותר.
לאחר מכן, סינה שלף שולחן מתחת לזירה, עם זאת, רודס ביצע על סינה מהלך DDT.
לאחר מכן סינה ורודס נלחמו בתוך הקהל ומתחת לבמה.
סינה יצא מתוך הבמה כשהוא נשא את רודס על כתפיו בדרכו לזירה.
רודס השליך את סינה אל תוך שולחן ולאחר מכן ביצע מהלך קרוס רודס לניסיון הצמדה קרוב למדי.
רודס חבט בראשו של סינה בעזרת כיסא ברזל ופד פינה חשוף.
סינה ביצע שוב את מהלך ה-STF, הפעם כשהוא עטף את חבל הזירה סביב צווארו של הטוען לכתר, אך רודס הצליח לצאת מכך ולעטוף במקום את החבל סביב ראשו של סינה.
סינה השתחרר מכך וניסה לבצע את מהלך הסיום שלו, אך רודס הפך זאת וביצע שלוש פעמים ברציפות את מהלך הקרוס רודס לניסיון הצמדה קרוב.
רודס, שנותר המום מכך שסינה יצא מסדרת מהלכי הסיום שלו, ניסה לחבוט בסינה בעזרת חגורת האליפות, לעומת זאת, סינה התחמק וביצע עליו פעמיים את מהלך האטיטיוד אדג'סטמנט, השליך את התואר הצידה, וביצע עליו מהלך אוולאנש אטיטיוד אדג'סטמנט מהחבל העליון לניסיון הצמדה נוסף שלא הספיק כדי להשיג את ההכרעה בקרב.
בסיום, כשסינה ניסה לבצע את אותו המהלך דרך על שולחן, רודס הפך זאת למהלך קודי קאטר משלו על השולחן, ולאחר מכן ביצע פעם נוספת את מהלך הסיום שלו על מנת להצמיד את סינה ולזכות באליפות בפעם השנייה בקריירה שלו.
לאחר הקרב, סינה הרים את חגורת האליפות ומסר אותה לרודס כאות "העברת לפיד", מה שסימן באופן חד משמעי את חזרתו של סינה לדמות הטובה.
רודס הותיר את סינה לבדו בזירה כדי לאפשר לו להודות לקהל.
בזמן שסינה התקרב אל חבלי הזירה במטרה לצאת, מוזיקת הכניסה של ברוק לסנר נוגנה והאחרון הופיע לראשונה מאז סאמרסלאם 2023. לאחר אווירה מתוחה, כשלסנר נכנס לזירה, סינה ניסה להכות אותו בעזרת מהלך הקלוזליין, בניגוד לכך, לסנר התחמק והגיב עם מהלך הסיום שלו, ה-F5.
00:10 (א) – מתייחס למתאבק/מתאבקים שהגיעו לקרב כאלוף/אלופים
סאן־גְווָאן הם שלושה אלים בדאואיזם: טְייֵן־גוואן, מושל השמים המביא אושר, דיגוואן, מושל הארץ המעניק מחילה על חטאים, ושְׁווֵיגוואן, מושל המים המונע ביש־מזל.
האלים נעבדו עוד מהמאה ה־2. באותה עת, תפוצתם הרבה משכה את תשומת לבו של שצירף אותם לפנתאון הדאואיסטי; אף התייחס אליהם, כאשר הציע לכתוב וידוי על חטאים בשלושה עותקים: אחד יישרף לשמיים, אחד ייקבר בארץ, ואחד יוטבע במים.
הסינים הדאואיסטים הקדומים האמינו שמחלות הן תוצאות של מעשים רעים, אשר הסאן־גוואן היו אחראיים על תיעודם וענישתם; חובתם הייתה לסייר בעולם, ולתעד את מעשיהם הטובים והרעים של אנשים ולהעניש במידת הצורך.
התיאטרון הסיני קידם את הפופולריות של טיין־גוואן, באמצעות העלאת קטע קצר בשם "מושל השמיים מביא אושר" לפני כל מחזה.
סאן מיקרוסיסטמס , הייתה חברת מחשבים אמריקאית מן המובילות בעולם.
החברה נוסדה בשנת 1982, מטה החברה ממוקם בסנטה קלרה שב"עמק הסיליקון" בקליפורניה, ומאז שנת 1984 עמד בראשה סקוט מקנילי (אנ'), שהיה אחד ממייסדיה.
החברה עסקה בייצור מחשבים, מוליכים למחצה ותוכנה.
בינואר 2010 נרכשה סאן על ידי חברת אורקל.
את הפיתוח הראשוני למה שהפך לתחנת העבודה הראשונה של Sun, ה-Sun-1, הגה אנדי בכטולסהיים כשהיה סטודנט לתואר שני באוניברסיטת סטנפורד בפאלו אלטו, קליפורניה.
בכטולסהיים עיצב במקור את תחנת העבודה SUN עבור פרויקט התקשורת ברשת של אוניברסיטת סטנפורד (Stanford University Network), כתחנת עבודה אישית עבור תכנון בעזרת מחשב.
הוא תוכנן סביב מעבד Motorola 68000 עם יחידת ניהול זיכרון מתקדמת (MMU) לתמיכה במערכת ההפעלה Unix, עם תמיכה בזיכרון וירטואלי.
הוא בנה את היחידות הראשונות מחלקי חילוף שהתקבלו מהמחלקה למדעי המחשב של סטנפורד וספקים של עמק הסיליקון.
ב-24 בפברואר 1982, סקוט מקנילי, אנדי בכטולסהיים ווינוד חוסלה, שהיו כולם סטודנטים לתואר שני בסטנפורד, הקימו את Sun Microsystems.
ביל ג'וי מברקלי, הצטרף זמן קצר לאחר מכן ונחשב כאחד המייסדים המקוריים.
השם "SUN" נגזר מראשי התיבות של רשת אוניברסיטת סטנפורד (Stanford University Network).
סאן הייתה רווחית מהרבעון הראשון שלה ביולי 1982.
עד 1983, Sun הייתה ידועה בייצור מערכות עם גרפיקה באיכות גבוהה שהתחרו במחשבי VAX של חברת DEC.
היא העניקה רישיון לייצור המחשב גם ליצרנים אחרים.
החברה ביצעה הנפקה ראשונה לציבור של מניות ב-1986 תחת סמל המניה SUNW.
החברת פיתחה בהצלחה תחנות עבודה שהיו זולות מהמיני-מחשבים שרווחו באותה עתת אך עתירות ביצועים.
במחצית השנייה של שנות ה-90 של המאה ה-20 צמחה החברה במהירות לאחר שפיתחה שרתי מחשבים לפרישת רשתות תקשורת והעלתה תרומה מכרעת לרשת האינטרנט כשהמציאה את שפת ג'אווה, פלטפורמת תוכנה שהפכה לשפתם של יישומי אינטרנט רבים.
החברה גם הצליחה להאפיל על HP ועל IBM ולהפוך למובילת השוק במכירות שרתי UNIX.
בתקופה זו רשמה מניית החברה זינוק של 3,000% במחירה.
בשיא בועת הדוט-קום העסיקה החברה 45,000 עובדים והגיעה לרמת מכירות של 5 מיליארד ברבעון ורווח נקי בשיעור של 15% מההכנסות.
התפוצצות בועת הדוט-קום פגעה קשה בחברהת היא נכנסה למשבר ודעיכה ממנו לא התאוששה.
חהברה צברה הפסדים גבוהים ובאוקטובר 2002 הודיעה על פיטורי 8,000 עובדים - 20% מכוח העבודה שלה.
החברה ניסתה ללא הצלחה לשנות את האסטרטגיה העסקית שלה, בין השאר החלה למכור שרתים זולים יותר מבוססי לינוקס, והחלה לנסות למכור ללקוחות פתרונות כוללים ולא רק מוצרים העומדים נפרדים שארגונים צרכים להטמיעה בעצמם.
באפריל 2006, התפטר סקוט מקנילי מתפקיד מנכ"ל החברה אחרי 22 שנים, והוחלף על ידי נשיא החברה, ג'ונתן שוורץ.
זאת לאחר שדיווחה על הפסדים מתמשכים.
מקנילי המשיך לכהן בתפקיד היו"ר.
עם זאת החברה המשיכה להפסיד, ובסוף 2008 פיטרה כ-5,000 עובדים.
בתחילת 2009 דחתה הצעת רכש של חברת IBM בסך 7 מיליארד דולר.
ב-20 באפריל 2009 נחתם הסכם בין סאן לבין אורקל לפיו תקנה אורקל את חברת סאן תמורת 7.4 מיליארד דולר.
ב-21 בינואר 2010, אישר האיחוד האירופי את הרכישה, ללא תנאים מגבילים.
ביולי 1998, רכשה סאן מיקרוסיסטמס את חברת הסטארט-אפ נטדיינמיקס בעסקת החלפת מניות.
נטדיינמיקס הוקמה בארצות הברית בשנת 1995, על ידי שלושה ישראלים: צחי רינת, דורון שרמן ועופר בן-שחר.
בספטמבר 2000, רכשה סאן מיקרוסיסטמס תמורת 2 מיליארד דולר במניות את חברת קובלט נטוורקס, שייצרה שרתים לניהול אתרי אינטרנט.
בספטמבר 2002, רכשה סאן מיקרוסיסטמס את חברת פירוס נטוורקס (Pirus Networks), שפיתחה פתרונות SAN (רשתות אחסון).
בנובמבר 2001, רכשה סאן מיקרוסיסטמס את עסקי אירוח יישומי מחשב מרכזי של חברת Critical Path.
בפברואר 2004, רכשה סאן מיקרוסיסטמס את חברת "קייליה" (Kealia), חברת סטארט אפ פרטית שפיתחה טכנולוגיית שרתים מתקדמים, והוקמה על ידי אנדי בכטולסהיים, שהיה המייסד והעובד הראשון של סאן.
ביוני 2005, רכשה סאן מיקרוסיסטמס את חברת פתרונות האחסון StorageTek תמורת 4.1 מיליארד דולר.
ב-16 בינואר 2008 רכשה סאן מיקרוסיסטמס את חברת MySQL תמורת מיליארד דולר אמריקני.
סאן התמקדה תחילה בפיתוח ושיווק שרתים חזקים בארכיטקטורת SPARC שאותה השיקה ב-1986, והתחרתה במעבדי x86 של אינטל.
החל מ-1992 גם פיתחה ושיווקה את מערכת ההפעלה 'סולאריס' המבוססת על יוניקס, עבור החומרה שלה.
בנוסף הייתה החברה מובילת שוק מחשבי-העל לארגונים.
החברה פיתחה החל מ-1991 את שפת התכנות הפופולרית Java, שבה היא עושה שימוש ב־JSP - שפת צד שרת שפיתחה כדי להתחרות ב־ASP של מיקרוסופט - וכן בשרתי מחשב ותחנות עבודה ממוחשבות שהיא שיווקה.
סאן המשיכה ופתיחה את Java כפלטפורמת תוכנה מלאה הכוללת מערכת לפיתוח יישומים ולפריסתם על גבי פלטפורמות שונות (cross-platform), עבור מגוון רחב של פלטפורמות מחשוב, החל במערכות משובצות מחשב וטלפונים סלולריים וכלה בשרתים, מחשבי-על ויישומי אינטרנט.
במאי 2007 סאן הכריזה על סיומו של תהליך, במסגרתו שחררה את מרבית הרכיבים שבבסיס טכנולוגיית Java כתוכנות קוד פתוח - תחת רישיון GNU.
בשנים האחרונות לפעילותה ייצרה החברה גם קו שרתים זולים, המבוססים על מעבדים של AMD ואחר כך של אינטל.
עם כי במקביל המשיכה לפתח מעבדים רבי עוצמה משלה.
החל מ-1998 ניסתה החברה להתחרות במיקרוסופט על ידי השקת דפדפן מתחרה באינטרנט אקספלורר, ושנה אחר כך רכשה את חבילת היישומים המשרדיים "סטאר אופיס", לימים אופן אופיס, שניסתה להתחרות בחבילת מיקרוסופט אופיס, תחילה הפיצה את החבילה בחינם, ואחר כך בתשלום.
מיקרוסופט ניסתה להקשות על חברת סאן ככל האפשר ובשיאו של המאבק הגיעו שתי החברות לספסל הדיונים בבית המשפט.
מיקרוסופט נתבעה על ידי סאן כבר ב-1997 על הפרת תנאי הרישיון שניתן לה לשלב את שפת ג'אווה בדפדפן אינטרנט אקספלורר ובמערכות ההפעלה שלה.
סאן טענה שהגרסה של מיקרוסופט לג'אווה אינה תואמת את התקן של השפה כפי שהוגדר על ידי סאן.
בעקבות זאת, הפסיקה מיקרוסופט לשלב את גרסה שלה ל-JVM בדפדפן ובמערכות ההפעלה שלה, ומשתמשיהם נדרשו להוריד את התמיכה בשפה מאתר האינטרנט של סאן.
באוגוסט 2000, סאן הגישה תלונה נגד מיקרוסופט ל בטענה כי היא עושה שימוש לרעה בכוחה המונופוליסטי בתחום מערכות ההפעלה למחשבים אישיים, על מנת להשתלט על שוק התוכנות לשרתים.
במרץ 2002 הגישה תביעה דומה גם בבית המשפט המחוזי בסן חוזה, קליפורניה.
לאחר מאבק משפטי שנמשך כ-4 שנים, באפריל 2004, חברת מיקרוסופט הסכימה לשלם לסאן מיקרוסיסטמס 1.6 מיליארד דולר על מנת לפתור את סוגיות הפרת הפטנט והפגיעה בחוקי ההגבלים העסקיים, ובכך הסתיים המאבק.
מיקרוסופט מצידה גם השיקה ב-2001 את פלטפורמת .NET Framework במטרה להתחרות בטכנולוגית ג'אווה של סאן ליישומי אינטרנט.
חברת סאן הייתה פעילה בישראל החל שנות ה-80 של המאה ה-20, תחילה באמצעות נציגות (חברת א.מ.ת.
מיחשוב), והחל משנת 1996 - באמצעות חברה בת, "סאן ישראל", ששיווקה את מוצריה באמצעות משווקים מורשים.
באותה שנה גם הקימה מרכז פיתוח בהרצליה, שעסק בפיתוח מוצרי "ג'אווה".
בראש מרכז הפיתוח עמדה ננסי יבנה, ישראלית שניהלה את קבוצת כלי הפיתוח במטה החברה בקליפורניה ושכנעה את החברה להקים מרכז פיתוח בישראל.
בשיאו בשנת 2000 העסיק מרכז הפיתוח כ-200 עובדים, אולם לאחר פיצוץ בועת הדוט-קום צומצמה פעילותו.
בתחילת שנות ה-2000 הצליחה החברה להפוך את "ג'אווה" לשפת התכנות הפופולרית בישראל.
בנוסף הקימה חממת סטארט-אפים, ועסקה בשיווק של תוכנות של חברות ישראליות, כחבילה משותפת עם השרתים שלה.
בין השאר הייתה המפיצה הראשונה של חברת צ'ק פוינט בארצות הברית, הפיצה את התכונה לניהול שיחות וידאו של חברת הסטארט אפ הישראלית ויסופט (Vsoft), ואת פתרונות האבטחה של חברת סנקטום הישראלית.
באפריל 2000 השקיעה 20 מיליון דולר ברכישת מניות חברת באטמ תקשורת מתקדמת הישראלית.
בפברואר 2006 רכשה סאן מיקרוסיסטמס את חברת אדובה הישראלית, שפיתחה כלי ניהול למערכות ארגוניות.
סאן-דור נתיבי אויר בינלאומיים בע"מ, או בקיצור סאן דור היא חברה ישראלית המשמשת כמותג התעופה של אל על עבור טיסות סדירות, טיסות שכר וטיסות מיוחדות.
בסיס הפעולה של החברה הוא בנמל התעופה בן-גוריון.
החברה הוקמה ב-1 באוקטובר 1977 כחברת בת של אל על בשם "אל על שירותי שכר בע"מ".
בשנת 1981 שונה שמה ל"סאן דור" ומאוחר יותר ל"סאן דור, נתיבי אוויר בינלאומיים".
השם מורכב מהמילה האנגלית לשמש והמילה הצרפתית "d'or" שמשמעה "של זהב", ועל כן משמעותו "שמש זהב".
מיום הקמתה סאן דור בבעלות מלאה של חברת אל על והפעילה מגוון טיסות ישירות בין ישראל לערים באירופה הקלאסית ובברית המועצות.
לאורך השנים סאן דור חנכה ופיתחה קווי טיסה רבים אשר צורפו לאחר מכן לרשת הנתיבים הסדירה של אל על.
למשל: במזרח אירופה - קייב, סנט פטרסבורג, מינסק ואודסה.
במערב אירופה – ליסבון, ניס.
לצד זאת, פעלה החברה במהלך השנים להטסת צליינים מדי שנה לארץ הקודש.
כמו כן, הפעילה טיסות עונתיות הקיץ ליעדי נופש מגוונים באיי יוון ואגן הים התיכון ובחודשי החורף ליעדי הסקי והתיירות הנכנסת.
תחזוקת מטוסי החברה והשירות על הקרקע ובאוויר נעשו על ידי עובדי אל על, ומועדון הנוסע המתמיד של חברת אל על היה משותף עם זה של חברת סאן דור.
באפריל 2001 גדלה חברת סאן דור והפכה לחברה משמעותית בשוק טיסות השכר הישראלי כשהפעילה טיסות גם לתיירים הנכנסים לישראל.
ביולי 2001 החלה סאן דור לפעול עם קוד עצמאי משלה.
בניגוד לאל על, חברת סאן דור הייתה פטורה מהאיסור לטוס בשבתות ובמועדי ישראל.
הטיסות בשבתות מופעלות ברובן על ידי מטוסי החברה עצמה, וחלקן על ידי מטוסי אל על, אשר הסמלים והכתובות (של אל על) מכוסים.
הצוותים בטיסות אלה הם צוותי אל על, ורק קוד הטיסה ביאט"א הוא 2U.
עם זאת, במהלך שעורר את זעמם של החרדים, שינתה חברת אל על ב-23 בפברואר 2007 את קוד הטיסה של מטוס אשר המריא מטורונטו ויעדו תל אביב אך נחת בלונדון בשל חשד לתקלה, ושונה לקוד סאן דור לאחר שנכנסה השבת כדי שיוכל להמשיך בדרכו לכיוון היעד.
ב-1 באפריל 2011 שללה רשות התעופה האזרחית מחברת סאן דור את רישיון ההפעלה המבצעי, בעקבות אי-עמידתה בתקנות הישראליות ובסטנדרטים בינלאומיים.
בין השאר נאמר כי החברה פעלה ללא שלד ניהולי וביצועי מלא כנדרש מחברת תעופה, וכי התבססה לחלוטין על התשתיות של חברת האם אל על.
בעקבות שלילת רישיונה החלה החברה לפעול כמשווקת טיסות שכר עבור אל על, ובמקביל פעלה לחידוש הרישיון.
בפברואר 2020 נפסקו טיסות החברה עקב מגפת הקורונה בישראל.
בספטמבר 2020 נרכשה החברה על ידי איש העסקים החרדי אלי רוזנברג.
בינואר 2021 החליט רוזנברג על שינוי במדיניות החברה, לפיו יופסקו חבילות נופש המשלבות טיסות הממריאות בימי שבת.
בפברואר 2023 הכריזה חברת סאן דור כי תפעיל ארבע טיסות שבועיות לאיסטנבול לאחר 16 שנים שלא הייתה פעילות של חברות תעופה ישראליות בטורקיה.
הטיסה הראשונה יצאה ב-30 במרץ 2023.
נכון לקיץ 2024 מפעילה סאן דור טיסות ל-16 יעדים: סנטוריני, חצי האי פלופונס, רודוס, סלוניקי, קפלוניה, סיטיה-כרתים (יוון), בטומי וטביליסי (גיאורגיה), לרנקה ופאפוס (קפריסין), ורשה וקרקוב (פולין), טיווט (מונטנגרו), פורטו (פורטוגל), בלגרד (סרביה) וקישינב (מולדובה).
בשנת 2009 סאן דור עברה תהליך מיתוג, במהלכו הוחלט לחבר את סאן דור לקטגוריית החופשה, ותחת ההבטחה המותגית "לעולם בעקבות השמש" - למצב את החברה כמתמחה בנופש, שבה חוויית החופשה מתחילה עם רגע העלייה למטוס.
הקונספט הקריאייטיבי, התמקד בהפיכת הטיסה מחוויה פונקציונלית לחוויה כיפית ותחתיו גובשה למותג שפה קלילה וידידותית.
השמש העומדת בבסיס המותג, היוותה השראה ליצירת דמות מותג בשם סאני - אפרוח תזזיתי שנהנה במסעותיו בעולם.
דמותו של סאני מופיעה באלמנטים השונים בשפת המותג, ומלווה בשפה איורית ומילולית הומוריסטית, המותאמת ליעדים השונים של החברה.
החל בשנת 2015, סאן דור מיתגה את מטוסיה במיתוג החדש הכולל את סאני.
בתחילת 2024 השיקה סאן דור אסטרטגיה מסחרית ותקשורתית חדשה.
החברה מפעילה באופן קבוע שני מטוסים מדגם בואינג 737-800 (שייכים לאל על) בעלי 189 מושבי מחלקת תיירים.
בפועל, כל מטוס בצי אל על יכול לבצע את טיסות המותג.
בעבר חכרה החברה מטוסים מחברת Air Explore הסלובקית ומחברת SmartWings הצ'כית.
כיום חוכרת החברה מטוסים מחברת Klas Jet מליטא.
מנזר סאנאהין (בארמנית: Սանահին) הוא מנזר במחוז לורי בצפונה של ארמניה.
המנזר שוכן בכפר סאנאהין השייך כיום לעיר אלאוורדי (Ալավերդի).
משמעות שמו של המנזר היא "הישן יותר", וזאת בהתייחס למנזר הארפאט החדש יותר והסמוך לו ממזרח.
שני המנזרים דומים למדי ושני נחלים קטנים חוצצים ביניהם.
מנזר סאנאהין שימש גם כמרכז לימודי לרפואה ולמדעים אחרים, ועוד שוכנים בו קברים רבים של בני אצולה ארמניים.
בשנת 1996 הוכרז המנזר, יחד עם מנזר הארפאט הסמוך, כאתר מורשת עולמית.
המתחם המרכזי רבוע ואורך כל אחת מצלעותיו הוא כ-40 מטר.
המבנים ערוכים סביב הקתדרלה המרכזית והם נבנו אגב התחשבות במיקומם ובאופיים של מבנים קודמים.
רוב המבנים הדתיים במתחם בנויים בצורת צלב.
הם נושאים כיפות וצמודים להם אגפים נוספים בארבע פינותיהם.
על מבנים אלה נמנים כנסיית הקופ מהמאה ה-9, כנסיית אסטוואצצין (928-944) וכנסיית אמנארפרקיץ' (966).
כנסיית אמנארפרקיץ' (הגואל הקדוש) היא הכנסייה המרכזית באתר.
היא נבנתה על ידי חוסרוסאנואיש, אשתו של המלך אשות השלישי, מלך ארמניה הבגרטונית.
המבנה נושא כיפה גדולה, וחזיתו המזרחית מעוטרת בגמלון ובו תבליט של מלכים האוחזים בידיהם דגם של המבנה.
עם קביעת מושבו של הגמון בסאנאהין בשנת 979, עוטרו החזיתות המזרחית, הדרומית והצפונית של המבנה מחדש, וכן עוטרו עמודיו.
כתוצאה מרעידות אדמה ובמהלך עבודות שיקום הוחלפה הכיפה המקורית של המבנה בכיפה נמוכה יותר.
אל הכנסייה צמוד נרתקס המכונה בארמנית במונח גאוויט, וכפי שמקובל באדריכלות המקומית, ממדיו דומים לאלה של הכנסייה עצמה.
הגאוויט שוכן מדרום לכנסייה ובו ארבעה עמודים.
הוא נבנה בשנת 1181 והוא מחולק לארבעה חלקים.
בסיסיהם וכותרותיהם של העמודים מעוטרים בגילופים של ראשי חיות ובמוטיבים מעולם הצומח.
כנסיית אסטוואצצין, או "כנסיית אם האלוהים" (1), שוכנת בלב המתחם.
ממערב לה גאוויט שממדיו גדולים משלה (2).
הוא הוקם בשנת 1211 על ידי הנסיך וואצ'ה וואצ'וטיאן, והוא מחולק על ידי שישה עמודים לשלושה מעברים.
גאוויט זה מחובר אל הגאוויט (4) של כנסיית אמנארפרקיץ' (3) שמדרום לו ומשמש כהמשכו.
האקדמיה שוכנת בין שתי הכנסיות (5), והיא נבנתה בשני שלבים בסוף המאה ה-10 ובתחילת המאה ה-11. הבניין מלבני ומעוצב בצורת ארקדה.
השטח שבין העמודים מקושט ובו גומחות למבקרי המבנה.
מגדל הפעמונים (9) נבנה בין השנים 1211–1235, והוא צמוד לגאוויט של כנסיית אסטוואצצין מצפון.
מגדל הפעמונים נושא כיפה והוא שימש כדוגמה למבנים דומים שנבנו בארמניה מאוחר יותר.
על חזיתו המערבית צלב מקושט עשוי מאבן אדומה, וחלונות א-סימטריים, חצ'קרים (מצבות אבן מפוסלות שבמרכזן צלב מוקף עיטורים), וכדורים מגולפים מאבן צהובה, מעניקים לו את אופיו.
קפלת גרגוריוס המאיר (6) שוכנת ממזרח לכנסיית אסטוואצצין.
הקפלה היא מבנה קטן מהמאה ה-10, הנראה עגול במחוץ בעוד שחללו הפנימי מעוצב כעלה ולו ארבעה אפסיסים (קואטרפויל).
הספרייה (7) וגלריית הספרייה (8) שוכנות מצפון לקפלת גרגוריוס המאיר.
הספרייה הוקמה בשנת 1063, ובמרכז גגה כיפה גדולה הנתמכת על ידי ארבע קשתות זווית.
תכנונו של המבנה מעניק לו צורה של אוהל.
מבני הקברים של משפחות קיוריקיאן, זקאריאן, וארגוטינסקי-דולגורוקי - המתחם שימש כמקום קבורה לאנשי אצולה ארמניים.
הקבר העתיק ביותר הוא קברם של בני משפחת קיוריקיאן השוכן בליבו של המתחם (10).
מבנה הקבר כולל שני תאים קמורים שנבנו בסוף המאה ה-10 ובמחצית המאה ה-11. קבר משפחת זקאריאן (11) וקבר משפחת ארגוטינסקי-דולגורוקי (12) שוכנים מחוץ למתחם.
צפונית-מזרחית למתחם המרכזי שוכנות כנסיית האקופ הקדוש וכנסיית הרוטיון הקדוש מתחילת המאה ה-13 שבה זוג מזבחים זהים לחלוטין.
מערבית למתחם שוכנים ביתו של אב המנזר והבאר, וכן גשר שהוקם מעל הנהר בשנת 1192.
במתחם פזורים מספר חצ'קרים (אבנים בצורת צלב) מהמאות ה-11 עד ה-13. קישוטי החצ'קרים הם בעיקרם גאומטריים עם מוטיבים של פרחים.
חלק מהחצ'קרים נבנו לציון אירועים חשובים כמו הקמת הגשר בשנת 1192.
הכפר סאנאהין הוא מקום הולדתם של האחים מיקויאן.
ארטיום מיקויאן היה בונה מטוסים ואחד מאבותיו של מטוסי מיג, ואחיו, אנסטאס מיקויאן היה פוליטיקאי סובייטי במשך תקופה ארוכה, החל בסוף שנות ה-30. בקרבת הכניסה למנזר שוכן מוזיאון לזכרם של האחים.
סאן מרקוס דה קולון (ספרדית: San Marcos de Colón) היא רשות מקומית בהונדורס.
העיר נמצאת לאורך הכביש הפאן-אמריקאי, סמוך לגבול העיירה הניקרגואית, אסטלי.
ישנם מספר אתרים השוכנים בקרבת מקום לסאן מרקוס דה קולון, ובהם הכנסייה הבפטיסטית וכנסיית ישו.
האתרים הללו מתמקדים בעיקר ברעיון הנוצרי "אהבת השכן" באמצעות אספקה של אמצעים רפואיים, חינוכיים, כוח אדם ומימון לבתי יתומים, וכן פעילויות נוספות כגון מתן סיוע לנזקקים ועוד.
האקלים באזור מתואר כטרופי באופן מסורתי.
בכל אופן, עקב כריתת העצים הנפוצה וגובה רב (בין 1,066 ל-1,524 מטרים מעל פני הים), האקלים באזור אינו קבוע ומשתנה לעיתים קרובות.
סאן אקספרס היא חברת תעופה טורקית שבסיסה הראשי נמצא בנמל התעופה הבינלאומי של אנטליה.
סאן אקספרס מבצעת טיסות סדירות וטיסות שכר ליעדים פנימיים בטורקיה וטיסות בינלאומיות לאירופה.
החברה נמצאת בבעלות משותפת של טורקיש איירליינס ולופטהנזה.
החברה הוקמה בשנת 1989 במיזם משותף לחברות טורקיש איירליינס ולופטהנזה.
החברה החלה לפעול במרץ 1990 בטיסה בין נמל התעופה הבינלאומי של אנטליה לפרנקפורט.
בשנת 2011 הקימה החברה חברת בת בשם סאן אקספרס דויטשלנד אשר הפעילה טיסות מערים בגרמניה ליעדי פנאי ונופש בדרום אירופה והמזרח התיכון.
קוד היאט"א של החברה היה XG, קוד האיקא"ו היה SXD, ואות הקריאה היה SUNRISE.
ב-23 ביוני 2020, הוכרז כי חברת הבת הגרמנית תפסיק את פעילותה ותחוסל.
צי המטוסים שלה חולק בין סאן אקספרס ויורווינגס.
סאן רקורדס היא חברת תקליטים אמריקאית מייסודו של המפיק סם פיליפס.
בחברה הקליטו את תקליטיהם הראשונים האולין' וולף, אלביס פרסלי, רוי אורביסון, ג'וני קאש, קארל פרקינס, ג'רי לי לואיס ואחרים.
בנוסף מתמחה החברה בבלוז ורית'ם אנד בלוז.
החברה הוקמה ב-27 במרץ 1952 בממפיס, טנסי על בסיס "שירות ההקלטות של ממפיס", אולפן ההקלטות הפרטי של מייסדה, סם פיליפס (כיום נמצאים משרדי החברה בנאשוויל).
ב-1954 הקליט בחברה אלביס פרסלי את הסינגל הראשון שלו, "That's Alright" והפך לכוכב.
פרסלי התקדם במצעדי הפזמונים של סוגת "קאנטרי & ווסטרן" אך לא פרץ לשוק הפופולרי.
בסוף 1955 מכר פיליפס את חוזה ההקלטות של פרסלי לחברת תקליטי RCA בסכום העתק (דאז) $35,000, פעולה שאפשרה הן את פריצתו של פרסלי והן את הבסיס הכלכלי של "סאן רקורדס".
החברה פעילה כיום בשם "Sun Entertainment Corporation" ומוציאה בעיקר אריזות ("קופסאות") של CD עם הקלטות קלאסיות של אמניה משנות החמישים ואוספי בלוז.
כמו כן עוסקת החברה בממכר מוצרי מרצ'נדייז עם לוגו סאן רקורדס וניהול מרכז מבקרים באתר אולפן סאן ההיסטורי בממפיס, שהוכרז כאתר מורשת לאומי ימים ספורים לאחר מותו של סם פיליפס.
סאנאקג'י הוא מאכל מהמטבח הקוריאני המכיל תמנון (בקוריאנית: 낙지 - "נאקג'י") אשר נחתך ומוגש בעודו בחיים.
התמנון מוגש ברוטב שומשום ושמן שומשום.
בשל מהירות ההגשה מרגע חיתוך התמנון, חלקי התמנון עדיין חיים ונעים על צלחת ההגשה.
לעיתים מוגשות הזרועות בלבד (כשהן נעות), ולעיתים התמנון החתוך יחד עם הזרועות.
בשל מערכת העצבים הייחודית של התמנון, חלק מהנוירונים שלו מצויים בזרועות התמנון, ולכן הזרועות ממשיכות לנוע גם לאחר חיתוך ראשו.
בשל כך יכולות הזרועות לנוע בפיו ובגרונו של האדם האוכל אותם, ויכולים להצמיד את כריות ההצמדה שעל הרגליים לגרונו של האוכל ולגרום לחנק.
סאן צ'יאנג (נולד ב-15 בינואר 1982) הוא כדורגלן עבר סיני ששיחק בעמדת המגן השמאלי.
סאן התחיל את הקריירה שלו בקבוצת הנערים של שאנגחאי קבל 02 מהליגה השלישית.
בשנת הצטרף לשאנגחאי שנחווה אלייה הצטרף עם אחיו התאום סאן ג'י.
עד מהרה הצליחו השתיים לבסס את מעמדם בקבוצה ואף זכו עימה באליפות בעונת בינואר הושאל לפ.ס.וו.
איינדהובן ההולנדית עד לסיום העונה עם אופציה לרכישת כרטיס השחקן שלו ל-3 שנים.
ב-17 בפברואר 2007 ערך את הופעת הבכורה שלו במדי איינדהובן במשחק הליגה נגד הראקלס אלמלו וכך הפך לכדורגלן הסיני הראשון בליגה ההולנדית.
למרות זאת, סאן לא הצליח להשתלב בהרכב של המועדון ובתום העונה בליגה ההולנדית חזר לשאנגחאי.
ב-1 ביולי 2008 הושאל לאוסטריה וינה לעונה אחת עם אופציה לעונה נוספת ובכך הפך לכדורגלן הסיני הראשון בליגת העל האוסטרית.
ב-28 באפריל 2010 סאן הודיע כי הוא חתם ל-5 שנים בגואנגג'ואו אוורגראנד מהליגה הסינית השנייה.
ב-21 ביולי 2010 ערך את הופעת הבכורה שלו במדי גואנגג'ואו בניצחון 0-10 נגד נאנג'ינג יויו.
ב-18 בספטמבר 2010 הבקיע את שער הבכורה שלו במועדון בניצחון 1-2 נגד ינביאן.
בתום העונה עלה עם המועדון לליגה הראשונה והיה שותף לאליפויות ב-4 השנים שלאחר מכן ואף לזכייה ההיסטורית של המועדון בליגת האלופות האסיאתית בשנת .
ב-5 בינואר 2015 עבר לשאנגחאי SIPG.
בסיום עונת שוחרר מהמועדון ומאז משחק בקבוצת המילואים שלו.
בשנת ערך סאן את הופעת הבכורה שלו בנבחרת סין.
הוא השתתף עם הנבחרת גם בגביע אסיה בכדורגל 2004 וגביע אסיה בכדורגל 2007. ב-19 ביוני 2005 הבקיע את שער הבכורה שלו בנבחרת בתיקו 2-2 נגד .
אליפות מזרח אסיה בכדורגל: ,
נבחרי העונה בליגה הסינית: ,
נבחרת החלומות של ליגת האלופות:
סאן קאר השקעות בע"מ, המוכרת במותג Suncar, היא חברה ישראלית להשכרת רכב, ובכלל זה השכרה לטווח קצר, השכרה לטווח ארוך, ליסינג תפעולי ומכירת כלי רכב.
החברה הוקמה בשנת 1973, והיא אחת מחברות ההשכרה הוותיקות בישראל.
ב-1983 רכש את החברה ג'רר אלי גדיש, עולה חדש מצרפת, שעסק בארץ מוצאו בתחום המלונאות, והחליט להעתיק את מודל שירות הלקוחות אשר יישם בצרפת אל תחום השכרת הרכב.
החברה מנוהלת מזה מספר שנים על ידי בנו אייל גדיש.
לחברה חמישה סניפים, בתל אביב-יפו, חולון, נתניה, חיפה וירושלים.
מטה החברה נמצא באזור התעשייה חולון.
+תפקיד שם בעלים ג'רר ודליה גדישיו"רג'רר אלי גדישמנכ"ל אייל גדישסמנכ"ל אריק סלופובסקי
סאן מנחם (נולד ב-7 בספטמבר 1993) הוא כדורגלן עבר ישראלי ששיחק בעמדת המגן השמאלי.
מנחם גדל בתל אביב, למד בגימנסיה הרצליה ובעירוני י"א החל לשחק כדורגל במחלקת הנוער של שמשון תל אביב ושיחק גם בקבוצות הילדים של בני יהודה תל אביב.
בגיל 18 הצטרף למחלקת הנוער של הפועל רמת השרון, ועם קבוצת הנוער של המועדון עלה לליגת העל לנוער בשנתו הראשונה בקבוצה.
ב-11 במאי 2013 ערך מנחם את הופעת הבכורה שלו בקבוצה הבוגרת של המועדון, כשנכנס כמחליף בהפסד 1–2 לבני יהודה, ועד תום עונת 2012/2013 פתח בהרכב במשחק נוסף בליגת העל.
בעונת 2013/2014 צורף באופן רשמי לקבוצה הבוגרת, וערך חמש הופעות בליגת העל בנוסף להופעה אחת במסגרת גביע המדינה, אך בתום העונה ירדה הקבוצה לליגה הלאומית.
בעונת 2014/2015 הפך מנחם לשחקן הרכב קבוע, וערך 28 הופעות בליגה הלאומית.
ב-13 במרץ 2015 הבקיע את שער הבכורה שלו בקריירה, בניצחון 2–1 על מכבי יבנה.
ב-21 ביוני 2015 חתם מנחם לארבע שנים במכבי חיפה.
ב-5 באוגוסט 2015 ערך את הופעת הבכורה שלו במועדון, כשנכנס כמחליף במשחק מול בני סכנין בגביע הטוטו, ובליגת העל שותף בעשרה משחקי ליגה בעונת 2015/2016, בנוסף למשחק אחד במסגרת גביע המדינה, בו זכה עם הקבוצה בתום העונה.
בעונת 2016/2017 עזב טאלב טוואטחה את המועדון, ומנחם הפך למגן השמאלי הפותח של הקבוצה.
ב-29 באוקטובר 2016 כבש מנחם את שער הבכורה שלו במועדון, בניצחון 5–0 על הפועל אשקלון.
ב-19 במרץ 2017 איבד את ההכרה לאחר היתקלות ראשים עם אובידיו הובאן, במהלך ההפסד 0–4 להפועל באר שבע באצטדיון טרנר.
מנחם פונה לבית החולים סורוקה ושוחרר כעבור זמן קצר.
מנחם חזר לשחק כעבור חודש, וסיים את העונה עם שני שערים ב-23 הופעות ליגה.
ב-22 באוגוסט 2017 הושאל מנחם לעירוני קריית שמונה עד לסיום העונה.
כעבור חמישה ימים ערך את הופעת הבכורה שלו בקבוצה, כשפתח בהרכב בהפסד 1–2 למכבי תל אביב.
ב-20 בינואר 2018 כבש את שער הבכורה שלו, בניצחון 2–0 על הפועל חיפה, ובסך הכל בעונת 2017/2018 כבש שני שערים ב-26 הופעות בליגה.
לקראת עונת 2018/2019 חזר מנחם למכבי חיפה, ובעונה זו כבש שער אחד ב-22 הופעות ליגה.